**Să ningă**

*Lavinia Elena Niculicea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Privește cum ninge noiembrie,

Copacii ți s-au dezbrăcat de haine,

Mă îmbraci cu veșmânt de poezie,

Să gust din miezul dorului de mâine.

Să ningă, s-acopere noroiul și bezna,

La gura sobei să sorb dulceața artei.

Și ce dacă vremurile au luat-o razna,

Opresc clipa nebună în gara speranței...

Și-mi iau bilet spre un anotimp mai bun,

În bagaje îmi pun câteva amintiri șifonate,

Regretelor le spun în șoaptă rămas-bun,

De la fereastra visului cu miros de mușcate.